|  |  |
| --- | --- |
| Индекс на документирана информация |  |
| РИ-ИСУ-07.01.01.00.00/3-1 |  |

“АСАРЕЛ-МЕДЕТ” АД – ГР. ПАНАГЮРИЩЕ

Рег.№ 93-00-3322/22.06.2025г.

**ТЕХНИЧЕСКО ЗАДАНИЕ**

за

Обследване и изработване на проект за Обект : Рехабилитация и укрепване на естакади към ОФ "Асарел"

**І. Съществуващо положение**

Транспортирането на руда в ОФ „Асарел“ към настоящият момент се осъществява посредсвом естакади, чрез които се преодолява различието в нивата на отделните технологични корпуси и цехове. Конструкцията на естакадите представлява затворенa галерия изградена от решетъчни стоманенени колони и ферми. Покривното покритие е решено от трапецовидна LT ламарина. Фасадното ограждение също е изпълнено с LT ламарина и стоманена дограма тип СЕП, като прозорците са подменени с поликарбонат. Подът е от предварително напрегнати стоманобетонни панели тип “Спирол”, a стъпалата са от рифелова ламарина. В естакадите е разположено технологично оборудване ГТЛ - гумено–транспортни ленти (транспортьори за руда). Естакадите са изградени и са въведени в експлоатация от първоначалния пуск на ОФ „Асарел“. През 2012г. е извършено обследване на стоманените конструкции на естакадите в ОФ "Асарел". Изготвен е проект, в който подробно е обяснено съществуващото състояние на база обследване на конструкциите, болтовите връзки, заваръчните шевове, опорните колони и степента на корозия. Направени са заключения за състоянието и препоръки за рехабилитацията им. Работния проект е разделен за изпълнение на три етапа. СМР на първия и втория етап на естакадите са изпълнени през 2015г., който обхваща естакади от №1 ГТЛ ПС1 и ПС2 до №8 ГТЛ МБ2.

**ІІ. Цел на задачата**

Целта на задачата е да се оцени състоянието на Естакади от №1 ГТЛ ПС1 и ПС2 до № 8 ГТЛ МБ2 и естакадата на ГТЛ СТ13. При обследването да се обърне внимание на носещи конструктивни елементи, укрепващи връзки, болтови връзки, заваръчните шевове, подови и стенни покрития, покривни покрития, конзоли, закладни части, предпазни парапети, както и степента на корозия на всички елементи. На база становището от извършеното обследване да се изготви Работен проект, включващ модален анализ на конструкциите, становище за съответствие с действащите нормативни изисквания, както и необходимите конструктивни решения за укрепване и рехабилитация на съоръженията и привеждането им в съответствие с действащите нормативни изисквания.

Естакадите в обхвата на обследването и проекта са :

Естакада №1 – ГТЛ ПС1 и ПС2;

Естакада №2 – ГТЛ Д1 ÷ Д5 + Д 7.1 – 6 броя ;

Естакада №3 – ГТЛ СТ 1;

Естакада №4 – ГТЛ ПВН 1;

Естакада №5 – ГТЛ СТ 10;

Естакада №6 – ГТЛ МБ 1;

Естакада №7 – ГТЛ ПВП 1;

Естакада №8 – ГТЛ МБ 2;

Естакада – ГТЛ СТ 13.

**Подобект : Естакада №1 ГТЛ ПС1 и ПС2** - транспортира едро натрошена руда от корпус „Едро трошене” през тунел и задвижна станция. Началото на естакадата е от „Задвижна станция ” и с край до „Покрит Склад” за едро натрошена руда, като преминава над „Претоварен възел №1”. Общата дължина е 192,0 м' разстоянието е преодоляно с 7 подпорни разстояния. В надлъжно направление естакадата е на шест подпорни разстояния с отвори по 30м., едно подпорно разстояние от 12м.

**Подобект : Естакади №2 ГТЛ Д1 ÷ Д5 + Д7.1 – 6 броя** свързващи “Покрит склад за едро натрошена руда” с корпус “Дезинтеграция” и са 6 самостоятелни естакади, в които се движат гумено-транспортни ленти Д1÷Д5 и Д 7.1 за захранване на дезинтеграторите в цех “Дезинтеграция”. Връхната конструкция на естакадата е разработена съобразно типова система ЕСТ`80 – “Закрити транспортни естакади - връхна конструкция”, конструирана от стоманени елементи и стоманобетонови подови панели тип “Спирол”. Състоят се от една галерия с номинална ширина 3600мм, при която осовото разстояние между главните ферми е 4000мм, светла височина Н=2,6м а в надлъжно направление от два участъка с дължини 12м и 24м – обща дължина 36м. Участък 12м е към корпус ”Дезинтеграция” и е хоризонтален, а 24м – към “Покрит склад за едро натрошена руда”(връхната конструкция от 24м е с наклон 8º). Опорите на естакадите са три – съгласно проектната разработка са приети една неподвижна в началото на тунела и две подвижни опори, към решетъчната пространствена опора и при подпирането към корпус ”Дезинтеграция”. Естакада Д 7.1 е изградена през 2020г. във връзка с реконструкцията на цеховете за Рудоподготовка на ОФ.

**Подобект : Естакада №3 ГТЛ СТ 1 –** по която се транспортира средно и ситно натрошена руда от класата +11 до +80mm от „Дезинтеграция” до Корпус „Средно и ситно трошене”. Връхната конструкция на естакадата е разработена съобразно типова система ЕСТ`80 – “Закрити транспортни естакади - връхна конструкция”, конструирана от стоманени елементи и стоманобетонови подови панели тип “Спирол”. Състои се от една галерия с номинална ширина 4000 мм, светла височина Н=2,6м и дължина 65,2м.

**Подобект : Естакада №4 ГТЛ ПВН** 1 е стоманено линейно съоръжение между стоманобетонов тунел, излизащ от КССТ и Претоварен възел 1. Естакадата е предназначена за ГТЛ ПВН1. Изпълнена е по проект от 1981г. Естакадата премоства един отвор с дължина 18,0 м, наклонът на съоръжението е 17.5˚. Напречното сечение е с ширина 4.27 м, осово, и височина 2.20 м, като в средата е разположена ГТЛ, а от двете страни има обслужващи площадки.

Опорите са към стоманобетонова стена с височина 4.00 м на изхода на стоманобетоновата част и към стоманени греди по фасадата на Претоварен възел, на височина около 9.40 м над терена.

Основната носеща конструкция са 4 бр. успоредни шпренгелни ферми със статическа схема проста греда.

**Подобект : Естакада №5 ГТЛ СТ10** е стоманено линейно съоръжение между Претоварен възел 1 и KССТ. Естакадата е предназначена за ГТЛ СТ10. Изпълнена е по проект от началото на 80-те години. Естакадата е закрита, с ограждане от трапецовидна ламарина. Oбщата дължина е 72 м, с четири отвора по 18,0 м, наклонът на съоръжението е 17.5˚. Напречното сечение е с ширина 4.27 м, осово, и височина 2.20 м, като в средата е разположена ГТЛ, а от двете страни има обслужващи площадки.

Опорите са към стоманобетонов фундамент към ПВ1, три междинни стоманени опори с височина 2.5 м, 8.0 м и 16.0 м и към стоманобетонова греда от конструкцията на КССТ на височина около 30.0 м над терена.

Основната носеща конструкция за всеки отвор са 4 бр. успоредни шпренгелни ферми със статическа схема проста греда.;

**Подобект : Естакада № 6 – ГТЛ МБ 1** служи за захранване на Междинни бункери от корпус „Дезинтеграция”. Изпълнена е по проект от началото на 80-те години. Естакадата е закрита, с ограждане от трапецовидна ламарина. Oбщата дължина е 95 м;

**Подобект : Естакада № 7 – ГТЛ ПВП 1** е стоманено линейно съоръжение между стоманобетонов тунел, излизащ от КССТ и Претоварен възел 2. Естакадата е предназначена за ГТЛ ПВП1. Изпълнена е по проект от 1982 годинa. Естакадата е закрита, с ограждане от трапецовидна и гладка ламарина. Стоманената част на естакадата е с обща дължина 24.0 м, с два отвора по 12,0 м, наклонът на съоръжението е 5.5˚. Напречното сечение е с ширина 4.11 м, осово, и височина 2.20 м, като в средата е разположена ГТЛ, а от двете страни има обслужващи площадки.

Опорите са към стоманобетонов фундамент в края на тунела, една междинна стоманена опора с височина 1.8 м и към стоманобетонова стена от конструкцията на ПВ2 на височина около 4.5м над терена.

Основната носеща конструкция за всеки отвор са 4 бр. успоредни шпренгелни ферми със статическа схема проста греда.;

**Подобект : Естакада №8 – ГТЛ МБ 2** е разработена от стоманена конструкция по прилагани за времето на проектиране действащи /актуални/ каталози за „Закрити транспортни естакади – връхна конструкция „ по типова номенклатура система ЕСТ`80. По одобрен проект от 1985г.

Естакадата е изградено съоръжение за разполагане на технологично оборудване на ГТЛ МБ-2. По нея се транспортира рудата от „Претоварен възел №2” до бункерите за руда към „Мелнично отделение”. Началото на естакадата започва от „Претоварен възел №2” и свършва в „Междинни бункери”. Естакадата е закрита съставена от една галерия, със светъл отвор 4м. и светла височина 2,60м. при ширина на транспортната лента 1,6м. Покривът и фасадното покритие са изпълнени от трапецовидна ламарина. Носеща и ограждаща конструкция е от стоманени номенклатурни елементи, а подът от стоманобетонови панели с цилиндрични кухини, тип ” Спирол” ППК-6-1. Опорните колони са от стоманен решетъчен тип, изпълнени по индивидуален проект за всяка колона. Предвидена е една неподвижна опорна колона Оп.4 за поемане на надлъжното усилие.

Общата дължина е 73,5м. разстоянието е преодоляно с шест подпорни разстояния. В надлъжно направление естакадата е на едно подпорно разстояние с отвор по 18м., три подпорни разстояния по 30м. и едно подпорно разстояние от 24м. и допълващ участък от ферма с дължина 1,50м.

**Подобект : Естакада – ГТЛ СТ 13** Изпълнена е по проект от 2010г. свързваща ПВ1 и КССТ. Естакадата е закрита с куполовидно сечение - права до 150 см над пода и купол от кв.тръба 140/140/4 и столици от 60/60/4, с ограждане от поликарбонат с дебелина 10 мм и с трислойни панели. По дължина на съоръжението пода, до претоварният възел е по терена с бетонова настилка. Там където естакадата е във въздуха пода е метален с изолация отдолу .Дъгите стъпват върху обърнати П рамки от НЕВ 140. Oбщата дължина е 69 м**;**

**ІІІ. Обхват на задачата**

Да се определи в Работен проект обемът и стойността на строителството на обект: **„Рехабилитация и укрепване на естакади към ОФ "Асарел"**

За постигане целта на задачата е необходимо:

* Да се извърши строително заснемане и обследване на конструкциите на естакадите и се изготви конструктивно становище относно състоянието им;
* Да се изготви становище за съответствие на конструкциите с действащите нормативни изисквания;
* Да се направи модален анализ на конструктивните елементи с реалните им сечения и якостни характеристики, включително и статическите връзки между елементите на конструкцията, като се изчислят собствените честоти и форми на трептене, както и носещата способност на Естакадите при сеизмично въздействие.
* Да се представят дейности за рехабилитация и усилване на конструкциите, така че да не се възпрепятства изпълнението на производствената план-програма.

**ІV. Изисквания към работния проект.**

Изпълнителят да оформи работния проект съобразно критериите и изискванията на Наредба №4/21 май 2001г. за обхвата и съдържанието на инвестиционните проекти. Всички технически решения следва да бъдат съобразени с Еврокод, съществуващите стандарти, правилници и инструкции за безопасна работа и екологични норми.

Необходимо е да се осигурят условия за здраве и безопасност при работа в бъдещия обект и да се вземат всички превантивни мерки за предотвратяване на евентуални злополуки.

При изготвяне на работния проект проектантите да се съобразят с възможностите, за изпълнение на проекта за конкретното място, като използват максимално съществуващата инфраструктура: подходи, ел. захранване и др. Техническото решение трябва да бъде с висока надеждност, енергийно ефективно, а съоръженията удобни за обслужване, поддръжка и ремонтни дейности.

Към всички части на работния проект да се приложат изчисленията обосноваващи проектните решения за гарантиране на висока сигурност при тяхното изграждане и бъдеща експлоатация;

Проектните решения да са икономически обосновани;

Новопроектираните съоръжения трябва да имат сеизмична устойчивост при ІХ стапен по скалата на МШК, както и при взривните работи в рудника.

Обследването на всеки от Подобектите, следва да бъде комплектован с изготвяне на конструктивно становище, включващо строително и геодезическо заснемане на съществуващите конструкции; Модален анализ на конструктивните елементи с реалните им сечения и якостни характеристики, включително изчисления на собствените честоти и форми на трептене, както и носещата способност на конструкциите при сеизмично въздействие.

Работният проект да включи разработване на следните проектни части по **Подобекти**, както следва:

* „Строителни конструкции" – Проектиране на укрепване и рехабилитация на съществуващи съоръжения и за изграждане на нови съоръжения и конструкции. Мероприятия за рехабилитация и укрепване за привеждане към действащата нормативна уредба. Кофражни и армировъчни планове. Фундаменти на машини и съоръжения. Конструктивно-монтажни детайли. Специфични детайли на елементите на строителната конструкция. АКЗ на бетонови и метални повърхности, защита от абразия. Статически изчисления с подробни строителни чертежи, детайли, КМД-чертежи, спесификации на съоръжения, материали, допуски на отклонение, контрол и приемане на конструктивните елементи и обяснителна записка; ТК на СК в т.ч. Конструктивно становище..
* „Пожарна безопасност” разработката да бъде съобразена с действащите нормативни актове;
* „План за безопасност и здраве“ съгласно Наредба №2 от 2004 год., който да включва част за „Изработка и монтиране на обозначителни надписи и „Табели“ и начин на изграждане и превключване, така че да бъдат елиминирани всички рискове от възможност за замърсяване в съответствие с действащите нормативни актове и трябва да бъде съобразена с конкретните условия на обекта.

- организационен план;

- строителен ситуационен план;

- комплексен план-график за последователността на извършване на СМР;

- планове за предотвратяване и ликвидиране на пожари и аварии и за евакуация на работещите и на намиращите се на строителната площадка;

- мерки и изисквания за осигуряване на здраве и безопасност при извършване на СМР, включително за местата със специфични рискове;

- схема на временната организация и безопасността на движението по транспортни и евакуационни пътища и пешеходни пътеки на строителната площадка и подходите към нея;

- схема на местата на строителната площадка, на които се предвижда да работят двама или повече строители;

- схема на местата на строителната площадка на които има специфични рискове;

- схема на местата за инсталиране на повдигателни съоръжения и скелета;

- схема на местата за складиране на строителни продукти и оборудване, временни работилници и контейнери за отпадъци;

- схема на разположението на санитарно-битовите помещения;

- схема на захранване с ел.ток, вода, отопление, канализация и др.

- схема и вид на сигнализацията за бедствие, авария, пожар или злополука, с определено място за оказване на първа помощ.

* "ПОИС", включваща последователност на дейностите, технология на СМР, избор на механизация и др.;
* План за управление на строителните отпадъци – съгласно действащата нормативна уредба (*Наредба ПМС 277 от 5.11.2012, ДВ. бр. 89 от 13.11.2012).*
* Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). В количествените сметки да бъдат предвидени необходимите уреди и оборудване обезпечаващи провеждането на единични изпитания;
* Обяснителни записки по отделните проектни части с необходимите изчисления, чертежи и детайли;
* Изготвяне на технически задания за доставка специфични материали, съоръжения и технологично стандартно и нестандартно оборудване. Детайлните изисквания за техническото оборудване ще бъдат уточнявани на нарочни работни срещи между Изпълнител и Възложител;
* Други (ако има такива) в зависимост от техническото решение, по преценка на офериращите или изискуеми съгласно действащата нормативна уредба– включени в цената на работен проект
* Размножаване работния проект – в 5 оригинални хартиени екземпляра на български език и 1 бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel)
* Авторски надзор на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор от проектанта. Възложителя има изискване за присъствие веднъж седмично за упражняване на авторски надзор, приемане на изпълненото строителство и количествени сметки към актовете на строителство. На база на това изискване и експертно определено времетраене на строителството, да се определи броя човекочасове необходими за авторски надзор до окончателното приключване на обекта. Начина на упражняване на авторски надзор е регламентиран в „Методика за авторски надзор“- приложение към проектодоговора;
* Изготвяне на Екзекутивна документация в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word).

**V. Други мероприятия за проектиране. Специфични изисквания:**

1. Работния проект да бъде с минимални инвестиции и минимално необходим срок за строителни работи.

2. Отделните части на проекта да бъдат разработени в тясно обвързаност и съгласуваност от всички специалности, с подробна обяснителна записка и изчисления, поясняващи предлаганите проектни решения и съответствието им с изискванията на чл.169 от ЗУТ за безопасна, сигурна, здравословна и достъпна за всички среда;

3. Проектанта е длъжен да съгласува и дава становище по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова**. За предвиденото в работния проект оборудване проектантът да препоръча задължително алтернативни производители на такова, отговарящо на параметрите по спецификация.**

4. Детайли, където налагат специфична доставка на оборудване да се маркират „ON HOLD” и доразработят в работна фаза след конкретния избор на оборудване като в КС и КСС залегнат за изпълнение.

5. Ако се предвижда монтаж на повдигателни съоръжения, СПО или подмяна на съществуващи, проектанта да разработи работни проекти за тяхната регистрация и озаконяване в обем и обхват, съгласно действащата нормативна уредба за тази дейност.

**VI. Общи изисквания към офериращите организации**

- **Състезателна част**

1.Офертата да съдържа **Работна програма по Подобекти и таблица за изпълнение на задачата**, включваща мероприятия за изпълнение, срок за изпълнение в календарни дни, обща стойност /лв., без ДДС/. Оферентите да представят **обяснителна записка за съдържание на проектната разработка по части с обем и обхват съгласно визията на проектанта.** Забележка: Записката не трябва да бъде препис на Техническото задание, а да съдържа мероприятия, дейности и методи, които проектанта предвижда да изпълни, за да удовлетвори заложените изисквания.

2. Офертите да съдържат подробно описание на дейностите с конкретни твърди цени и рекапитулирана обща офертна цена.

Цената на проекта по части и общата цена да бъдат оферирани в лева (без ДДС), изготвена и конкретизирана съгласно Наредба №1 на КИИП и КАБ за определяне минималните цени в инженерното инвестиционно проектиране и съответните методики за отделните проектни разработки, с цел по пълна съпоставимост.

 3. Общо цената на проекта да бъде представен по Подобекти с части, съгласно Техническото задание в следния формат:

Таблица № 1

| №по ред | Задача | Хонорарна стойност по методики Наредба №1 наКИИП./лв.без ДДС/ |
| --- | --- | --- |
| **А** | **ПОДОБЕКТ :** |  |
| **І** | **Обследване и изготвяне на конструктивно становище** |  |
| **ІІ** | **Работен проект** |  |
| 1 | Част " Строителни конструкции " |  |
| 2 | Част „Пожарна безопасност” |  |
| 3 | Част „План за безопасност и здраве“ |  |
| 4 | Част "ПОИС", включваща последователност на дейностите, технология на СМР, избор на механизация и др.. |  |
| 5 | План за управление на строителните отпадъци |  |
| 6 | Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). | Интегрирани в цената за работен проект. |
| 7 | Обяснителни записки отделните проектни части с необходимите изчисления, чертежи и детайли. | Интегрирани в цената за работен проект. |
| 8 | Изготвяне на технически задания за доставка специфични материали, съоръжения и технологично стандартно и нестандартно оборудване. | Интегрирани в цената за работен проект. |
| 9 | Съгласуване и даване становища по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова. | Интегрирани в цената за работен проект. |
| 10 | Специфични изисквания към Работен проект. | Интегрирани в цената за работен проект. |
| 11 | Други в зависимост от техническото решение и по преценка на офериращите /ако има такива/. | Интегрирани в цената за работен проект. |
| 12 | Размножаване работния проект – в 5 оригинални хартиени екземпляра на български език и 1 бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel). | Интегрирани в цената за работен проект. |
| 13 | Очакван брой томове документация, вкл. По подобекти - ................ бр. | Интегрирани в цената за работен проект. |
|  | **Обща стойност за работен проект, лева без ДДС** |  |
| ІІІ | **Авторски надзор (АН) с техническа помощ (ТП)** на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор с техническа помощ от проектанта. |  |
| 1 | Часова ставка за АН с ТП |  |
| 2 | Общ брой необходими човекочасове за АН и ТП |  |
|  | **Обща стойност за АН с ТП, лева без ДДС** |  |
| ІV | **Изготвяне на Екзекутивна документация (ЕД)** в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word). |  |
| 1 | Часова ставка за изготвяне на екзекутивна документация. |  |
| 2 | Общ брой човекочасове, необходими за изготвяне на екзекутивна документация. |  |
|  | **Обща стойност за изготвяне на ЕД** |  |
|  | **Рекапитулация:Обща стойност за РП, АН с ТП и изготвяне на ЕД, лева без ДДС** |  |
| V | Максимална гаранция „Добро изпълнение” в % от общата стойност на проекта /минимум 10%/ |  |
| VІ | Начин на плащане: |  |
|  | - аванс % от общата стойност на проекта ***(ако се предвижда аванс, същия се обезпечава с Банкова гаранция)*** |  |
|  | - схема за разплащане |  |
| VIІ | Срок – за всеки един от подобектите отделно и общ срок за изпълнение на задачата | Календарни дни |
| VIIІ | Неустойки при неизпълнение на задачата в % от общата стойност на проекта /съгласно проекто-договора/. |  |

**Забележки:**

1. При остойностяване на частите в работния проект, ако някои от частите сметнете за ненужни отразете срещу тях в ценовото предложение нула. Ако са необходими допълнителни части към проекта опишете ги в обяснителната записка и ги интегрирайте в цените на посочени в таблицата части, като ги посочите в коя. Промените спрямо обема и обхвата на ТЗ трябва да бъдат посочени, повдигнати и обосновани с допълнителни текстове.

Общата цена се счита пределна за пълен изцяло завършен работен проект.

1. Офертата да съдържа **финансова схема** на заплащане на проекта. С предимство е максимално разсрочен срок на плащане на сумите.

Предложената финансова схема трябва да дава представа за етапите и условията за плащане. Предвижда ли се авансово плащане – какъв % от обща цена за проекта; какви междинни плащания и кога може да настъпи разплащането им, окончателно плащане - какъв % от обща цена за проекта. В случай, че във финансовата схема е предвиден аванс, същият се обезпечава с Банкова гаранция.

2. Оферента да представи максимална **гаранция за добро изпълнение**, покриваща гаранционния период на системата. Гаранцията за добро изпълнение ще бъде освободена при доказване на заложените технически параметри в 90 дневен срок след успешно въвеждане в експлоатация.

3. Неустойки при неизпълнение на задачата (минимум, сългасно проекто-договора).

4. Отчет за приходите и разходите и Баланс за предходни 2 години.

5. Офериращите организации да предложат **СРОК** **(в календарни дни)** за извършване на проучвателно-проектните работи с подробен времеви график по части, съгласно Таблица № 1 **за всеки един от ПОДОБЕКТИТЕ отделно** и общ срок за изпълнение. Разработките ще се предават поетапно, според приоритета на Подобектите.

**Забележка**: Сроковете да се определят, като ефективно работно време след което с корелационен коефициент от 1,0 до 1,3 отчитащ очакваните почивни дни да се превърне в календарни дни.

6. Готовност за започване на работа (в календарни дни).

7. Офертите да бъдат **валидни** не по-малко от 120 дни от представянето им в „Асарел-Медет” АД.

8. Офериращите организации **да парафират и подпечатат** **на всяка страница** приложения проекто-договор, с което удостоверяват, че са запознати и съгласни с всички клаузи в него.

9. Представяне на **препоръки** от 3 други предишни или настоящи Възложители и **Референтен списък** на Възложители с адреси, телефони и лице за контакти за изпълнявани проекти с подобен характер.

10. Екип за изпълнението на проекта. *(Оферентът да представи поименен списък на екипа с доказателства за професионален и практически опит при проектиране на обекти от този тип, както и индивидуални удостоверения от КИИП за настоящата година на специалистите, отговорни за изпълнение на задачата* с включени в списъка ръководител на проекта и правоспособни лица, които евентуално ще упражняват ТК върху част «СК»*).*

11. Извършване оглед на обекта и попълване на декларация за оглед на обекта. (Фирмата-оферент трябва задължително да направи оглед на обекта и добре да прецени обема на работата). Необходимо е към офертата де се приложи попълнена декларация за оглед на обекта по образец на Възложителя. Отправяме молба за извършване на огледа в първата третина на периода за подготовка на офертата с цел да остане повече време за размисъл сложността, обема, обхвата, особеностите и пълнотата на офертното предложение.

12. Представяне на Декларация за конфиденциалност – ще бъде подписана по време на извършване на оглед на обекта.

 13. Декларация за спазване на условията за управление на строителните отпадъци. Кандидатите при разработване и подаване на офертите трябва задължително да декларират чрез подписване и подпечатване на Декларация - **Приложение №4**, че ще спазват действащата нормативна уредба и изискванията към проектанта за управление на строителни отпадъци /СО/.

14. Декларация относно изискванията на „Асарел – Медет“ АД за съответствие с режим на наложени международни ограничителни мерки и мерки върху търговията.

**- Несъстезателна (техническа) част**

1. Точен адрес, лица за контакти, e-mail, факс, телефон.

2. Удостоверение за актуално състояние на фирмата.

3. Изисквания за съдействие от страна на Възложителя.

4. Офериращите организации да представят копие от **застрахователна полица**, съгласно чл.171 и чл.172 от ЗУТ и Наредба за условията и реда за задължително застраховане в проектирането и строителството приета от ПМС №38 от 24.02.2004г., обн.ДВ бр.7 от 02.03.2004г.

5. Наличие на система за управление на качеството.

6. Автореференция, банкови препоръки. *(Фирмата-оферент е с предимство ако е изпълнявала такъв вид работа)*

**VII. Начин и критерии за приемане на извършената работа.**

- Приемане на компановъчни схеми със съществените части /елементи от работния проект преди разработването им в работна фаза;

- Приемане на изработени работни проекти с подписване на двустранен предавателно-приемателен протокол за задачата;

- Утвърден протокол от Експертен технико-икономически съвет на Възложителя;

- Подготовка на екзекутиви.

- Приемане на извършените дейности съгласно Работния проект чрез провеждане и подписване на Протокол за 72-часови проби за доказване на заложените параметри и утвърждаване на Окончателен Предавателно-Приемателен Протокол за обекта или Разрешение за ползване.

**VІІІ. Други условия**

1. Принципът за избор на Изпълнител е съгласно утвърдена Методика, в която тежестно се отчитат състезателните условия и показаното в обяснителните записки разбиране на задачата.

2. Да се спазват „Общите условия” към договори, сключвани от ‘Асарел-Медет’ АД с външни партньори в контролираните от „Асарел-Медет”АД територии, относно здраве и безопасност при работа, пожарна безопасност, опазване на околната среда, пропускателен режим и сигурност и кадрово осигуряване, с които избрания изпълнител ще бъде запознат при сключване на договора.

3. Задължително е спазването на предписанията на отдели „БЗР”, „ВК”, „Екология”, „Фирмена сигурност” и от контролните органи.

4. На оферентите ще бъде осигурен достъп до обекта, а на избрания изпълнител условия за работа в рамките на работното време на Дружеството.

5. Оферентите могат да извършат оглед на обекта след предварително съгласуване деня посещението.

**Офертата да се представи по следният начин:**

1. В отделен малък плик „Ценово предложение” – се поставят:

- Оферирани цени по части и обща цена на проекта в лева (без ДДС);

- Финансова схема на разплащане;

- Максимална гаранция за добро изпълнение в % от общата цена.

2. В отделен малък плик „Техническо предложение” се поставят всички други изискуеми документи и приложения.

3. Двата плика по т.1. и т.2 се поставят в общ голям плик.

Офертите да се представят до 15.30 часа на ………. .2025 г. по един от следните начини:

- На ръка в **Деловодството** на “Асарел-Медет” АД, запечатани в плик, адресирани до Изпълнителния Директор на “Асарел – Медет” АД, 4 500 гр. Панагюрище с надпис: **Оферта за Обследване и изработване на проект за Обект: Рехабилитация и укрепване на естакади към ОФ "Асарел"** и забележка : **„Да се отвори само в присъствието на определената за целта комисия !”**.

- По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.

- На e-mail: **pbox@asarel.com**, лично на вниманието на Изпълнителния Директор.

Предложения, получени след крайния срок за представяне, както и такива, представени в незапечатан или с нарушена цялост плик, не се приемат.

В периода на подготовка на офертата, кандидатите могат да задават в писмена форма уточняващи въпроси на лицето за връзка, посочено в заданието, но не по-късно от 5 (пет) дни преди изтичане крайния срок за предаване на офертите.

До изтичане на срока за подаване на предложенията всеки кандидат може да промени, допълни или оттегли предложението си.

Офертите се отварят и разглеждат от избраната за целта комисия .

Класирането ще се извърши само на І-ви кръг, като след това ще се проведат разговори за доуточняване и подобряване параметрите на офертата само с най-добрият.

Резултатите се оповестяват след приключване на работата на комисията.

*Обръщаме внимание, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.*

**ІХ. За контакти**

„Асарел – Медет“ АД; тел: (0357) 60 210

- вътр. № 102 – Тех. инв. контрол – инж. Атанас Лалов - e-mail : alalov@asarel.com ;

- вътр. 491 – Р-л отдел „Строителство“ – инж. Здравка Кърпаров - e-mail : zkarparova@asarel.com .

**ПРИЛОЖЕНИЯ:**

1. Декларация за извършен оглед на обекта – **Приложение №1**

2. Декларация за конфиденциалност - **Приложение** **№2**

3. ПРОЕКТО-ДОГОВОР – **Приложение №3 /*Това приложение няма да се попълва от кандидатите. Те само парафират и подпечатват всяка страница от предложената форма, с което удостоверяват, че са запознати и съгласни с всички клаузи по пректо- договора*/.** Бележки към проекто-договора **НЯМА** да се приемат в последващи етапи от проучването.

4. Декларация за управление на строителните отпадъци - **Приложение** **№4;**

5.Декларация относно изискванията на „Асарел – Медет“ АД за съответствие с режим на наложени международни ограничителни мерки и мерки върху търговията.